**Rapport fra Venstres gruppe i Hedmark fylkesting 2020**

Venstres representant i Hedmark fylkesting:

Erik Ringnes

vararepresentant: Stig Vaagan

Utbruddet av Korona i begynnelsen av 2020 medførte at møtene i Innlandet fylkesting med unntak av ett plenumsmøte i Trysil, har vært avholdt digitalt på Teams. Digitale møter framstår som lite egnet til å drive politisk virksomhet. Politikk er en dynamisk virksomhet som ofte innebærer komplisert samhandling hvor deler av prosessene foregår i pauser og ved bruk kroppsspråk for å bygge allianser. Dette er ikke mulig ved digitale møter selv om det har vært mulig å behandle sakslista og fatte formelle vedtak. Det er sannsynligvis ikke mulig å tenke seg et demokrati uten fysiske møter i et lengre tidsperspektiv, men selvfølgelig helt nødvendig og riktig som et smitteverntiltak i en pågående pandemi. Venstre har satt noen saker på dagsorden dette året slik det framgår av rapporten og har fremmet Venstres syn i enkeltsaker og søkt samarbeid med andre partier fra sak til sak og da særlig med de to andre regjeringspartiene.

Venstre har følgende posisjoner pr 17.2.21:

Vararepresentant til fylkesutvalget

Representant i Regionstyret i Valdres: Erik Ringnes

Vararepresentant til KS landsting: Erik Ringnes

Kontrollutvalgssekretariatet Innlandet: Stig Vaagan

Råd for mennesker med nedsatt funksjonsevne Innlandet: vara Erik Ringnes

Vararepresentant til Sølen verneområdestyre: Erik Ringnes

Representantskapet i Tannhelsetjenestens kompetansesenter, Øst: Erik Ringnes

Vararepresentant til representantskapet i Vigo IKS: Erik Ringnes

3 nye posisjoner i meldingsåret:

Politisk referansegruppe Sykehus Innlandet: Erik Ringnes

Blæstad Eiendom AS: Erik Ringnes

Assembly of European Regions (EAR) – en sammenslutning av ca 250 regioner i Europa: Erik Ringnes

Viktige enkeltsaker:

Innlandet fylkeskommune – krisepakken fra mars 2020

Fylkeskommunen går inn med 40 millioner kroner som krisetiltak rettet mot næringslivet (se vedlagt tiltaksliste) – vedtatt i fylkesutvalget 31. mars.

Fylkeskommunen har allerede vedtatt 100 millioner kroner ekstra til investeringer/oppgraderinger på fylkesvegene

Det gjelder tiltak som vil understøtte og bidra til å lette situasjonen for lærlingene, for eksempel for lærlinger som ikke får avviklet fag- eller svenneprøven eller tverrfaglig eksamen til våren og lærlinger mister læreplassen og får utdanningsløpet avbrutt eller utsatt.

**Omdisponering**

Fylkeskommunen ser også på omdisponering av midler til nye tiltak:

* Avsatte rammer/støtteordningene på landbruk gjennom jordbruksavtalen kan ses særlig inn mot krisesituasjonen – 9,5 millioner kroner.
* Andre egne støtteordninger innenfor næringsutvikling og internasjonalt samarbeid vurderes opp mot situasjonen.
* Prioritering/forsering for å sikre at avsatte midler til fylkesvegene kommer i omløp.
* Opprettholdelse av avtalte godtgjøringer til drosje- og kollektivnæringen.
* Støtteordning for etablering av ladeinfrastruktur etableres raskt.
* Mulig forsering av vedlikeholdstiltak på egen bygningsmasse.
* Utbetalinger av vedtatte bevilgninger til idretts- og kulturarrangement/-tiltak som ikke blir gjennomført som følge av koronasituasjonen.
* Helårsutbetaling til institusjoner som står i fare for å få likviditetsproblemer, for å veie opp for tapte inntekter på aktiviteter.
* Forsere utbetalinger av driftstilskudd til museene for å unngå likviditetsproblemer grunnet tapte billettinntekter.
* Satsingen på bioøkonomi skal ivaretas.

**Tildeling av midler**

Fordi næringslivet har behov for rask håndtering, får administrasjonen fullmakt til å tildele midler innenfor disse tiltakene så lenge beløpet er under 500 000 kroner. Saker over 500 000 kroner skal behandles av fylkesutvalget, som vil kunne kalles inn på kort varsel.

I tillegg ber fylkesutvalget fylkesrådmannen om å sikre framdrift i et forskningsprosjekt om deltidsinnbyggere, som allerede er satt i gang.

Fylkesutvalget ønsker også at fylkesrådmannen legger fram en sak i forbindelse med revidering av fylkesbudsjettet 2020-2023 med en plan om forsering av investeringer i bygg. I tillegg ønsker de at det kommer en plan for forsering av vedlikehold og investeringer på fylkesveg og bredbånd.

Fylkesrådmannen skal holde oversikt over utviklingen i næringslivet og holde fylkesutvalget løpende orientert.

FYLKESTINGSAK 26/20

**NASJONAL TRANSPORTPLAN 2022-2033 – FORSLAG TIL OVERORDNEDE PRIORITERINGER FOR INNLANDET**

Innlandet fylkeskommune mener følgende punkter skal legges til grunn for prioritering av tiltak i Nasjonal transportplan 2022 – 2033:

* Innlandet fylkeskommunes innspill til Nasjonal transportplan 2022-2033 skal bidra til god og samfunnsnyttig infrastruktur med lavere klimautslipp og oppfyllelse av Norges internasjonale forpliktelser, jf FNs bærekraftsmål og Parisavtalen, til utslippskutt. Dette blant annet gjennom ny teknologi for transport av gods og personer som bidrar til mindre utslipp og miljøbelastninger og tilrettelegging slik at miljø, økonomi og utvikling blir ivaretatt. Det betyr at alle prioriterte prosjekter skal vurderes i et klimaperspektiv.
* Innlandet fylkeskommune forutsetter at 0-visjonen fortsatt skal legges til grunn for arbeidet med transport/trafikksikkerheten og at det prioriteres nødvendige midler til tiltak som har dokumentert effekt.
* Gange/sykkel og kollektivtransport skal prioriteres der dette vil gi positive klimaeffekter og er et alternativ til andre transportformer. I mindre samfunn hvor barn ferdes langs riksveger og andre større samferdselsårer, må alternative standarder for gang- og sykkelvegløsninger prioriteres av trafikksikkerhetsmessig hensyn, sjøl om det ikke er tilstrekkelig klima/miljø/samfunnsnytte. Staten må bidra til byutviklingspakker også for små og mellomstore byer, som kan gi gode løsninger for arealbruk og kollektivtrafikk, gi grunnlag for ekstra satsing på gang/sykkel og minske klimautslipp.
* Påbegynte og planlagte investeringsprosjekter på veg og bane i inneværende NTP skal fullføres.
* Det skal velges løsninger for både veg og bane som er tilpasset trafikketterspørselen og som reduserer arealbruken, men samtidig hensyntar at Innlandet har et spredt bosettingsmønster. For å ivareta regionbyggingen må «på-tvers-forbindelser» mellom store dalfører og på tvers av fylkesgrenser sikres 24/7-framkommelighet.
* Innlandet er vertskap for de store nasjonale transportkorridorene nord–sør og øst–vest. Veg- og baneutbygging gjennom Innlandet er derfor viktig og nyttig for å knytte hele landet sammen i et helhetlig, robust og effektivt transportnettverk både for gods- og persontrafikk. Det er også viktig å etablere en internasjonal godskorridor på bane som styrker det eksportrettede næringslivets konkurranseevne og som demper tungtransporten. Transportselskaper- og næringsorganisasjonenes behov bør vektlegges.
* Jernbanens konkurransekraft må bedres for både person- og godstransport for å bidra til lavere klimautslipp fra transportsektoren. Som en konsekvens av dette må staten styrke innsatsen til bane. Jernbane skal prioriteres foran vei der trafikkgrunnlaget for passasjerer og gods er til stede, og der dette kan oppfylle regionale og nasjonale mål. Baneløse strekninger bør sikres med gode løsninger for veg.
* Elektrisk luftfart vil bidra til at de samlede klimagassutslippene fra norsk luftfart reduseres de neste tiårene. Innlandet er landets mest spredtbygde område med flere kortbaneflyplasser som bør klargjøres for elektrisk luftfart. Våre gunstige værforhold og fornybar kraftproduksjon, gjør elektrifisering av luftfart særlig attraktivt for Innlandet.
* Utbedringsprosjekter og vedlikehold på vei prioriteres fremfor nye større vegprosjekt som bidrar til økt samlet trafikkvekst og klimautslipp, herunder prioritering av forebyggende arbeid mot flom og ras.
* Nasjonal Transportplan bør i større grad se på sammenhengen mellom investeringer på riksvegnettet og fylkesvegnettet.
* I premissene for NTP 2022 – 2033 legger staten opp til at nærmere en tredjedel av riksveginvesteringene skal finansieres med bompenger. Restriksjoner av sidevegsbommer reduserer muligheten for finansiering av nye vegstrekninger. Videre vil det føre til økt trafikk og slitasje på fylkesvegene. Dette bør hensyntas i tildelingen av midler til fylkeskommunene.
* Staten bør overta garantiansvaret for låneopptak til alle statens veger, da det er en urimelig og en ulogisk løsning at fylkeskommunene skal garantere for veger staten har ansvaret for.
* Konseptvalgutredninger (KVU) som er ferdigstilt etter at fagetatene har levert sine innspill til NTP, bør hensyntas i NTP 2022-2033 og nødvendig planlegging som følger av KVU bør innarbeides. Prosjekt som tidligere er vurdert som for kostnadskrevende og som har gjennomgått betydelig prosjektoptimalisering etter oppdrag 1 fra samferdselsdepartementet «mer vei for pengene», bør vurderes inn i NTP på ny.
* Staten bør ta ansvar for å tilrettelegge for en robust digital infrastruktur, bredbånd og mobilnett, som kreves for bruk av ny teknologi blant annet innenfor transportsektoren.

**Venstre sier ja til Storviltlandslinje i Solør og ber om støtte fra andre partier**

**Storviltlandslinje – et sterkt behov for (Inn)landet og et sterkt ønske for Solør**

Det har i flere år vært arbeidet med å få på plass en storviltlandslinje ved Solør videregående skole. Et grundig forarbeid har blitt lagt ned, og en fagplan har blitt godkjent av Direktoratet for naturforvaltning i 2010. Nå skal saken avgjøres i fylkestinget i Innlandet.

**Ny utdanning vil gi ny kompetanse til nye næringer**
En landslinje med fokus på kunnskap om jakta og utmarksnæring vil være noe helt nytt i Norge. Det vil gi en dokumentert kompetanse innen fagfelt jakt. I Norge er det ca 140.000 jegere (SSB) og mye av kunnskapen om jakt skjer med oppplæring i jaktlaga hvor det finnes mye taus kunnskap.

I et globalt og nasjonalt perspektiv er det stort behov for å sette søkelys på artsmangfoldet vårt, og øke kompetansen på hvordan vi skal utnytte og ta vare på naturressursene våre på en bedre måte enn hva vi har gjort det siste århundret. Klimakrisen og tap av artsmangfold fører til økt konfliktnivå, noe som tilsier behov for større fokus på utdanning og kompetanseoverføring til yngre generasjoner. I tillegg er forståelsen for at vi må ta vare på alle dyr, også rovvilt, under sterkt press. Den godkjente fagplanen som ligger til grunn for storviltlandslinjen, inkluderer alle disse momentene. I tillegg settes de i sammenheng med entreprenørskap – vi må lære oss å skape nye, bærekraftige næringer basert på dette.

**Hindre frafall og løse utfordringer**
Nasjonalt og regionalt må vi utfordre oss på å utvikle nye spennende linjevalg, som kan utfylle de allerede eksisterende utdanningsmulighetene i videregående skole. Dette kan også bidra til å hindre frafall og sørge for nødvendig kompetanse når det gjelder bærekraftig utnyttelse av våre skog – og utmarksressurser her i landet.. Alle ungdommer bør kunne finne utdanningstilbud som interesserer, som gir mulighet til at de kan utvikle sine evner og interesser, også friluftsinteresser. Sportsfiskelandslinje i Grong og Natur og miljø-landslinje, med fokus på blant annet høyfjellsøkologi ved Rjukan videregående skole, er gode eksempler på dette - Storviltlandslinja ved Solør videregående skole bør bli vårt svar på denne utfordringen.

**Viktig for Solør, viktig for Innlandet.**

Solør, med Finnskogen i ryggen og Innlandet foran seg, er den perfekte regionen for storviltlandslinje. Den må nødvendigvis ligge et sted hvor elevene har naturens klasserom rundt seg hver eneste dag. Kommuneskogene i Åsnes og Våler er store og vil kunne benyttes til praktisk læring. Solør videregående skole har også et godt eksisterende linjetilbud i dag, naturbruk, som underbygger en storviltlinje. Jakttradisjonene, nærhet til Sverige og deres forvaltning, samt rovviltsituasjonen i ulvesonen, tilsier at Solør ligger godt an. Fagplanen setter også et stort fokus på entreprenørskap. Det er viktig for å skape nye arbeidsplasser av våre rike skog-og utmarksressurser i Innlandet generelt, og Solør spesielt .

Hele Innlandet har en nedgang i antal elever i videregående skole. Ei ny landslinje vil sannsynligvis tiltrekkke seg elever fra hele llandet som er interessert i jakt og dermed motvirke noe av nedgangen.

Dette er en god anledning til å sette fokus på at også praktiske ferdigheter og aktiviteter innebærer læring og kompetanseheving. Solør er blant de regioene med lavest utdanningsnivå i Innlandet, og vil ha stor nytte av å bli styrket med et slikt tilbud. . Dette vil også tilføre regionen og Innlandet e styrker samarbeid med sentrale, nasjonale interesser innen forvaltning og naturbasert næring som kan føre til spennende knoppskyting og økt dialog.

Dette prosjektet er «gryteferdig» og gjennomarbeidet. Viktige initiativtagere, som Stein Lier-Hansen og Arne Myklebust fra Våler, har utarbeidet et meget godt grunnlag som faktisk har gitt prosjektet en egen støtteerklæring fra Miljødirektoratet både når det gjelder den utarbeidede fagplanen og lokaliseringen til Solør videregående skole. Fylkesrådmannen har innstilt på å ikke etablere dette tilbudet. Venstre vil fremme et endringsforslag og be Utvalget for utdanning og senere fylkestinget, støtte dette prosjektet og håper det er mulig å samle et flertall for å iverksette dette tilbudet med Storviltlinje på Soløær videregpende skole. Hvis forslaget ikke får flertall her i Innlandet , er det all grunn til å anta at trøndere ellere andre landsdeler gjerne tar over prosjektet.

Kristian Botten Pedersen Erik Ringnes

 Gruppeleder for Venstre

 Innlandet fylkesting

**Anmodning om toppidrettstilskudd – Wang Toppidrett Hamar**

Gruppelederne for de tre regjeringspartiene i Innlandet fylkesting deltok på et digitalt møte med Wang Toppidrett Hamar 4.8.20. I møtet fikk vi opplyst at Wang Hamar er den eneste Wang-skolen som ikke mottar toppidrettstilskudd. Etter møtet ble vi ble enige om å stille oss bak kravet om at også Wang Toppidrett Hamar burde få toppidrettstilskudd på linje med andre og oversender herved et felles brev som gjør rede for saken i kortversjon.

WANG Hamar ble etablert i 2015. Skolen er en friskole og virksomheten reguleres av friskoleloven. Skolen er godkjent for 210 elever på vgs.

Wang tilbyr et studiespesialiserende utviklingsløp i kombinasjon med toppidrett, samt skolen tilbyr realfag som gir mulighet til fordypning i matematikk i kombinasjon med toppidrett. Skolen har høye søkertall (ca. 3 søkere pr plass) og tiltrekker seg elever fra hele innlandet, samt fra resten av landet på grunn av muligheten til å kombinere skole og idrett. Skolen kan vise til en gjennomføringsprosent på mellom 96-98% i snitt de 3 siste årene.

 Skolen ble godkjent etter Olympiatoppens kvalitetskriterier i januar 2019 og skolen er dermed en skole som faglig er kvalifisert for et eget toppidrettstilskudd som tildeles over statsbudsjettet. Skolens elever møter hard konkurranse både som idrettsutøvere og når de skal utdanne seg videre. Dette krever spesiell tilrettelegging for elever som har store ambisjoner innenfor både utdanning og idrett.

 Vi ønsker at våre elever skal få de samme mulighetene som elever ved andre toppidrettsgymnas, som er godkjent etter Olympiatoppens kvalitetskriterier.

Vi ser at andre skoler med samme størrelse og tilbud som oss mottar mellom 4 og 5 millioner kroner i toppidrettstilskudd, for å kunne opprettholde et tilbud på dette nivået. (Kvalitetskriterier Olympiatoppen)

Det viktigste argumentene:

·         Likebehandling for elevene som velger å begynne på WANG Hamar

·         Skolen har bedt om politisk drahjelp for å få et økonomisk tilskudd som skolen er kvalifisert for og rette opp i det som oppleves som forskjellsbehandling.

·         Et slikt tilskudd vil komme alle skolens elever til gode

Hamar 24.august 2020

Kari -Anne Jønnes

Gruppeleder Høyre Innlandet fylkesting

Charlotte Veland Hoven

Gruppeleder Krf Innlandet fylkesting

Erik Ringnes

Gruppeleder Venstre Innlandet fylkesting

**Ad sak 162/20 fylkesbudsjett Innlandet**

Kulturkortet innføres i 2021 for hele Innlandet etter modell fra tidligere Hedmark fylke.

Kortet vil gi rabatter på arrangementer for ungdom mellom 13 og 21 år og

gjøres gjeldene på kinoer, festivaler, teatre, museer, fotball og ishockeykamper, samt en del arrangementer i kulturhus og andre kulturarrangementer som det inngås avtaler med.

Formålet med kulturkortet er å legge til rette for trivsel, tilknytning og kulturimpulser for våre ungdommer. Tiltaket er beregnet til ca 3 mill og finansieres ved å kutte tilsvarende i kap for vedlikehold av fylkesveier.

Ringnes (V)

Møte med NHO/LO og gruppelederne i Innlandet fylkesting 15.1.21

Venstre vil hevde at vi har lenge hatt 3 saker som vil ha stor betydning for utviklingen i Innlandet framover,-

1. Dobbeltsporet jernbane til Lillehammer
2. At Høgskolen i Innlandet får universitetsstatus
3. At Innlandet får en oppdatert sykehusstruktur

Ingen av disse sakene er dessverre realisert foreløpig og Venstre mener at vi må jobbe for å komme i mål med alle disse 3 sakene

Hei Erik

Kort status:

Det arbeides videre med søknaden med et mål om å levere i løpet av vårsemestret. Vi har oppdatert med nye tall og skriver nye kapitel på de 3 områdene vi ikke fikk godkjent. Vi har hatt dialog med KD i løpet av høsten 2020, og har løpende dialog med NOKUT om ny/oppdatert søknad.

Mvh Anna

Med vennlig hilsen

Anna L. Ottosen

Viserektor/Vice Rector

Vedlegg: møteaktivitet

Møter i 2020:

19.2. Utvalg for utdanning

20.2 Regionstyret i Valdres

29.2 Årsmøte Innlandet Venstre

4.3 Regionstyret Valdres

18.3 Sølen verneområdestyre

23.3 Krisemøte Innlandet fk gruppeledere

27.3 Regionstyret i Valdres

1.4 Utvalg for utdanning

13.4 Innlandet Venstre

18.4 Fylkesting

23.4 Gruppeledermøte fylkestinget

27.4. Regionstyret i Valdres

28.4. Utvalg for utdanning – ekstra

28.4. Fylkesting

11.5 Gruppeledermøte

19.5 Sølen verneområdestyre

19.5 Innlandet Venstre

25.5 Nettmøte med Guri Melby

29.5 Regionstyret i Valdres

2.6. Nettmøte for folkevalgte i Venstre

3.6. Utvalg for utdanning

3.6 AER-møte «Diversity, Inclusion og Equal opportunities

5.6 Gruppeledermøte

5.6 Politisk referansegruppe Sykehus Innlandet

11.6 Gruppeledermøte

16.6 Fylkesting

18.6 Innlandet Venstre

23.6 Regionstyret I Valdres

25.6 Tannhelsetjenestens kompetansesenter Øst (TKØ)

26.6 Sølen verneområdestyre

4.8 Møte med Wang om likebehandling av priv skoler

7.8 Ringsakeroperaen med besøk av Abid Raja

17.8 Møte med Jon Gunnes om NTP

19.8 Regionstyret i Valdres

27.8 Møte med ordfører i Hamar om sykehussaken

28.8 Møte med Teater Innlandet om deres situasjon

2.9 Styremøte Innlandet Venstre

9.9 Regionstyret i Valdres

11.9 Møte i Politisk referansegruppe Sykehus Innlandet

18.9 Europapolitisk forum i Oslo

23.9 Fylkesting

26.9 Venstres landsmøte

30.9 Utvalg for utdanning

1.10 AER committee meeting

3.10 Nominasjonsmøte Venstres stortingsliste

7.10 AER møte

8.10 Blæstad Eiendom AS

8.10 Venstre-nettverk Tove

12.10 AER

20.10 Regionstyret i Valdres

21.10 Fylkesting i Trysil (fysisk)

21.10 Innlandet Venstre

23.10 Politisk referansegruppe Sykehus Innlandet

26.10 Åpning nye E6 Brdal-Moelv

28.10 Utvalg for utdanning

6.11 Oppdatering fra Helse Sør-Øst (HSØ)

6.11 AER

9.11 Innlandet Venstre

12.11 AER

13.11 Politisk referansegruppe Sykehus Innlandet

14.11 Programarbeid Venstre

16.11 Budsjettframlegg Innlandet fylke

17.11 TKØ

18.11 Utvalg for utdanning

19.11 AER general Assembly

3.12 Sølen landskapsvernområde

3.12 Innlandet Venstre

8.12 Fylkesting

10.12 Distriktspolitisk seminar

11.12 HSØ legger fram sitt forslag til ny sykehusstruktur i Innlandet

14.12 Regionstyret i Valdres

16.12 Politisk referansegruppe Sykehus Innlandet

2021:

13.1 Innlandet Venstre

15.1 NHO/LO fylkesordfører og gruppeledere om Innlandet fellesbudskap

22.1 AER Norge – felles prosjekter i møte med AER

25.1 Regionstyret i Valdres

27.1 Hovedutvalg for utdanning

3.2 Regionstyret i Valdres

3.2 NHO/LO – oppfølgingsmøte

3.2 Innspill Venstre sentralt innen jordbruk og fiske

4.2 Sølen verneområdestyre

10.2 FylkestingOttestad 10.februar 2021

Erik Ringnes

 Gruppeleder for Venstre

 Innlandet fylkesting